Vitellaria paradoxa

Vitellaria paradoxa adalah pokok keluarga Sapotaceae bertaburan di Afrika. Ia adalah satu-satunya spesies dalam genus Vitellaria.Vitellaria paradoxa. AgroForestry Tree Database. World Agroforestry Centre. Pokok ini dituai buah kekerasnya untuk mendapatkan biji  agak besar yang kaya minyak dari mana suatu mentega khas diekstrak.

 Taburan dan habitat 
Pokok ini tumbuh meliar secara semula jadi di kawasan savana kering sepanjang benua Afrika dari Senegal di barat ke Sudan, Sudan Selatan dan tanah tinggi Habsyah di sebelah timur hingga sejauh Republik Demokratik Kongo di bahagian selatan. Kawasan yang diliputi habitat didiami pokok keseluruhannya seluas 5,000 km persegi. Kepelbagaian lokasi ini tercermin dari nama-nama setempat yang diberikan:

 bahasa Bambara: shíyiri atau shísu
 bahasa Wolof: ghariti, "pokok mentega"
 bahasa Hausa: kade atau kadanya

 Botani 
Pokok ini boleh tumbuh mencecah setinggi antara 10 hingga 15 meter. Batang pokok berukuran diameter antara 1.5 hingga 1.8 meter. Dedaunnya tumbuh setentang dengan bentuk memanjang berukuran sekitar 20 sentimeter panjang dan 7 sentimeter lebar.

Buah yang dhasilkan pokok mempunyai bentuk membujur sepanjang 4 hingga 8 sentimeter dengan berat ditimbang antara 10 hingga 57 gram.

 Kegunaan 

Pokok ini ditanam giat di Nigeria diikuti Mali, Burkina Faso, Ghana dan Côte d'Ivoire.

Pokok ini turut menjadi tumpuan ulat rama-rama Cirina butyrospermi yang hanya memakan dedaun tumbuhan ini; ulat-ulat tersebut dikumpulkan secara meluas sebagai suatu sumber makananNikiema, A. & Umali, B.E. "Vitellaria paradoxa C.F. Gaertn.". - In: Van der Vossen, H.A.M. & Mkamilo, G.S. (eds.) "Plant resources of tropical Africa 14 : vegetable oils". - Wageningen : PROTA Foundation ; Leiden : Backhuys ; Wageningen : CTA, 2007. - 236 p. - p.182-187. baik dimakan mentah, dikeringkan atau digoreng.

 Rujukan